

Gradsko stambeno komunalno gospodarstvo d.o.o., najveći upravitelj zgrada u Zagrebu i Hrvatskoj, predstavlja ključnu kariku u održavanju stambenih objekata. Osim tržišne djelatnosti, GSKG obavlja i komunalnu djelatnost održavanja građevina, uređaja i predmeta javne namjene što uključuje održavanje javnih prolaza, pothodnika, fontana i sl.

Zaposlite se u Gradskom stambenom komunalnom gospodarstvu i postanite važan član naše zajednice održavanja stambenih objekata u našem gradu! Pridružite nam se da zajedno gradimo pozitivnu energiju gradskog života. Podnesite svoju ponudu i budite dio tima koji čini razliku!”

Zapošljavamo u društvu GSKG!

jedan (1) izvršitelj (m/ž) koji će obavljati poslove radnog mjesta: Tehnički suradnik u Odjelu graditeljstva

Opis poslova:

* pregledava objekte prema zahtjevu suvlasnika, informira i pismeno upućuje predstavnike suvlasnika o složenosti radova i mogućnostima njihove izvedbe;
* vodi radove na održavanju zgrada, kontrolira dokumentaciju (građevinska knjiga, građevinski dnevnik, terminski planovi, dokumentacija o ispitivanjima, certificiranjima i slično);izrada elaborata o stanju građevine nakon pregleda;
* izrađuje planove dinamike održavanja i izvješća o načinu održavanja (upravljanja) stambenih zgrada;
* obavlja nadzor nad izvođenjem radova na složenim poslovima rekonstrukcije i sanacije objekata;
* obavlja poslove pripreme dokumentacije za složene radove u graditeljstvu (obnova od potresa, energetska obnova)
* izrađuje troškovnike za izvedbu potrebnih radova;
* analizira cijene i sudjeluje u izradi cjenika radova;
* obavlja i druge srodne poslove prema zahtjevima procesa rada i po nalogu voditelja odjela;

Mjesto rada: Zagreb

Trajanje potrebe: rad na neodređeno vrijeme uz probni rad od 6 mjeseci

**Stručna sprema i zvanje:** VŠS/VSS - građevinskog ili arhitektonskog smjera

**Potrebno radno iskustvo:**

**Posebni zdravstveni uvjeti prema propisima o zaštiti na radu :**

**Dokazi uz ponude:**

* zamolba/ Europass životopis s opisom dosadašnjeg rada
* dokaz o odgovarajućem stupnju obrazovanja u skladu s uvjetima iz javnog natječaja (presliku diplome, odnosno rješenje o priznavanju inozemne stručne kvalifikacije koju je izdalo nadležno tijelo)
* dokaz o radnom iskustvu (elektronički zapis/potvrda o radnom stažu Hrvatskog zavoda za mirovinsko osiguranje)
* potvrde/preporuke/izjave/članke ili druge dokumente koji potvrđuju činjenice iz životopisa

Način i rokovi za podnošenje ponuda:

Rok za dostavu ponuda je do 10.12.2024. g., a ponude se podnose putem e-mail adrese: [gskg.ljudskipotencijali@gskg.hr](mailto:gskg.ljudskipotencijali@gskg.hr) s naznakom „Prijava na javni natječaj - za radno mjesto “Tehnički suradnik “

Ostale napomene

Urednom ponudom smatra se ponuda koja sadrži sve podatke i priloge navedene u javnom natječaju. Nepotpune i nepravodobno pristigle ponude neće se razmatrati.

Pozivaju se osobe koje prema posebnim propisima ostvaruju pravo prednosti pri zapošljavanju, da se u prijavi na natječaj pozovu na to pravo, pri čemu moraju priložiti propisane dokaze o svom statusu, na temelju Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17, 98/19. i 84/21), Zakona o civilnim stradalnicima iz Domovinskog rata („Narodne novine“ br. 84/21) te Zakona o profesionalnoj rehabilitaciji i zapošljavanju osoba s invaliditetom („Narodne novine“ br. 157/13, 152/14, 39/18. i 32/20).

Više o dokazima potrebnima za ostvarivanje prava prednosti pri zapošljavanju sukladno Zakonu o hrvatskim braniteljima iz Domovinskog rata i članovima njihovih obitelji na stranicama Ministarstva hrvatskih branitelja:  [[*https:**/**/lnkd.in/dsWM-j\_p*](https://lnkd.in/dsWM-j_p)](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapošljavanju-%20ZOHBDR%202021.pdf)

Više o dokazima potrebnima za ostvarivanje prava prednosti pri zapošljavanju sukladno Zakonu o civilnim stradalnicima iz Domovinskog rata na stranicama Ministarstva hrvatskih branitelja: [*https:**//lnk**d.in/dJWqVe24*](https://lnkd.in/dJWqVe24)*.*

GSKG d.o.o. zadržava pravo poništenja natječaja te ne prihvatiti ni jednu dostavljenu ponudu.

Natječajna dokumentacija se ne vraća.

Više o poslovanju GSKG d.o.o. nalazi se na službenim internet stranicama [www.gskg.hr](http://www.gskg.hr).

U Zagrebu, 3.12.2024. godine

Direktor Društva

Marko Šarić, mag. oec.

A fountain in a square

Description automatically generated with medium confidence